松鶴詞
作者：方回
朝代：宋

paragraphs: 千桃李之穠華兮不如我之孤松，彼眩三春之朝露兮我專一丘壑之風，聽此以洗耳兮又何有乎牛鬬之聰。
百鶑啼兮萬蝶舞，不如我獨鶴兮褵褷其羽，顧月池之在地兮各以影而自侶。
九轉砂成兮鶴頂同丹，我鬢不凋兮松鬣長青，何十八公之爲夢兮胎仙夜鳴醉魂醒。
亦貞其心兮亦癯其形，與我作朋兮俱千齡。